**Cu privire la Instituția Publică Institutul Național de Cercetări Aplicative în Agricultură și Medicină Veterinară**

**și la modificarea unor hotărâri ale Guvernului**

În temeiul art. 7 lit. b) și e) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, al art. 32 alin. (2) din Legea nr. 98/2012 privind administraţia publică centrală de specialitate (Monitorul Oficial al Republicii Moldova, 2012, nr. 160-164, art. 537), cu modificările ulterioare și al art. 59 alin. (1) lit. g) din Codul cu privire la ştiinţă şi inovare al Republicii Moldova nr. 259/2004 (republicat în Monitorul Oficial al Republicii Moldova, 2018, nr. 58-66, art. 131), cu modificările ulterioare, Guvernul

**HOTĂRĂȘTE:**

1. Instituția Publică Institutul de Pedologie, Agrochimie și Protecție a Solului „Nicolae Dimoˮ (persoană juridică absorbantă) se reorganizează prin fuziunea (absorbția) persoanelor juridice:

1.1. Instituția Publică Institutul Științifico-Practic de Horticultură și Tehnologii Alimentare;

1.2. Instituția Publică Institutul Științifico-Practic de Biotehnologii în Zootehnie și Medicină Veterinară;

1.3. Instituția Publică Centrul pentru Ameliorarea şi Reproducția Animalelor, inclusiv Centrul pentru cercetare a resurselor genetice acvatice „ACVAGENRESURS” (cu statut de sucursală);

1.4. [Comisia de Stat pentru Testarea Soiurilor de Plante](http://cstsp.md/ro/contacte.html).

2**.** Instituția Publică Institutul de Pedologie, Agrochimie și Protecție a Solului „Nicolae Dimoˮ își modifică denumirea în Instituția Publică Institutul Național de Cercetări Aplicative în Agricultură și Medicină Veterinară ”.

3. Se aprobă:

3.1. Statutul Instituției Publice Institutul Național de Cercetări Aplicative în Agricultură și Medicină Veterinară, conform anexei nr. 1;

3.2. Structura Instituției Publice Institutul Național de Cercetări Aplicative în Agricultură și Medicină Veterinară, conform anexei nr. 2;

3.3. Organigrama Instituției Publice Institutul Național de Cercetări Aplicative în Agricultură și Medicină Veterinară, conform anexei nr. 3.

3.4. Modificările ce se operează în unele hotărâri ale Guvernului, conform anexei nr.4;

3.5. Lista Hotărârilor Guvernului care se abrogă, conform anexei nr. 5.

4. Se stabilește efectivul-limită al Instituției Publice Institutul Național de Cercetări Aplicative în Agricultură și Medicină Veterinară în număr de 303 unități, salarizați conform prevederilor Legii nr. 270/2018 privind sistemul unitar de salarizare în sectorul bugetar.

**5.** Ministerul Agriculturii și Industriei Alimentare:

5.1. va exercita, în numele statului, funcția de fondator al Instituției Publice Institutul Național de Cercetări Aplicative în Agricultură și Medicină Veterinară;

5.2. va organiza procesul de reorganizare a persoanelor juridice prevăzute la pct. 1;

5.3. în termen de 15 de zile de la data intrării în vigoare a prezentei hotărâri, va institui comisia de transmitere a patrimoniului persoanelor juridice reorganizate. Transmiterea patrimoniului se va efectua în conformitate cu Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015;

5.4. în termen de 6 luni de la data intrării în vigoare a prezentei hotărâri, va elabora şi va prezenta Guvernului spre aprobare Metodologia de calculare a tarifelor, nomenclatorul serviciilor și cuantumul tarifelor pentru serviciile prestate de către Instituția Publică Institutul Național de Cercetări Aplicative în Agricultură și Medicină Veterinară.

**6.** Agenția Proprietății Publice de comun cuInstitutul Național de Cercetări Aplicative în Agricultură și Medicină Veterinară vor identifica suprafețele necesare de teren agricol pentru activitatea de cercetare.

**7.** Până la aprobarea Metodologiei de calculare a tarifelor, nomenclatorului serviciilor și cuantumului tarifelor pentru serviciile prestate și a noilor tarife calculate în baza acesteia, se vor aplica tarifele în vigoare la serviciile prestate de către persoanele juridice reorganizate.

**8.** Modificarea sau încetarea raporturilor de muncă cu salariații persoanelor juridice reorganizate se va efectua în conformitate cu Codul muncii. Cheltuielile legate de modificarea sau încetarea raporturilor de muncă cu salariații persoanelor juridice reorganizate vor fi acoperite din contul și în limitele mijloacelor financiare ale acestora.

**9.** Cheltuielile de punere în aplicare a prezentei hotărâri vor fi acoperite din contul persoanelor juridice reorganizate.

**10.** Controlul asupra executării prezentei hotărâri se pune în sarcina Ministerului Agriculturii și Industriei Alimentare.

**11**. Prezenta hotărâre, intră în vigoare la data publicării în Monitorul Oficial al Republicii Moldova

**Prim-ministru DORIN RECEAN**

Contrasemnează:

Viceprim-ministru,

ministrul agriculturii

și industriei alimentare Vladimir BOLEA

Ministrul educației

și cercetării Dan Perciun

Anexa nr. 1

la Hotărârea Guvernului nr. 2024

**STATUTUL**

**Instituției Publice Institutul Național de Cercetări Aplicative în Agricultură și Medicină Veterinară**

**Capitolul I**

**DISPOZIȚII GENERALE**

**1.** Prezentul Statut reglementează misiunea, domeniile de competență, funcțiile, drepturile, administrarea, patrimoniul și evidența contabilă a Instituției Publice Institutul Național de Cercetări Aplicative în Agricultură și Medicină Veterinară (în continuare – *Institutul*).

**2.** Institutul este o organizație de drept public din domeniile cercetării și inovării, finanțată de la bugetul de stat, în care Ministerul Agriculturii și Industriei Alimentare (în continuare – *fondator*) exercită funcția de fondator.

**3.** Bugetul Institutului se elaborează, se aprobă și se administrează în conformitate cu principiile, regulile și procedurile prevăzute în Legea finanțelor publice și responsabilității bugetar-fiscale nr. 181/2014.

**4.** Institutul este persoană juridică cu sediul în mun. Chișinău, str. Ialoveni 100, deține conturi în contul unic trezorerial al Ministerului Finanțelor, dispune de denumire, de ștampilă cu Stema de Stat a Republicii Moldova, de formulare cu antet.

**Capitolul II**

**MISIUNEA, DOMENIILE DE COMPETENŢĂ,**

**FUNCŢIILE ŞI DREPTURILE INSTITUTULUI**

**5.** Institutul are misiunea de a realiza activități de cercetare aplicativă și fundamentală, inovare, testare și implementare în sectorul agroalimentar, medicină veterinară și siguranța alimentelor , bazate pe principiile de protecție a mediului și resurselor naturale, conservarea și dezvoltarea agrobiocenozelor, fondului genetic, în scopul obținerii producției agricole inofensive și dezvoltării durabile a agriculturii și mediului rural.

**6.** Domeniile generale de competență ale Institutului sunt următoarele:

6.1. securitatea alimentară - dezvoltarea de tehnologii și practici agricole pentru a asigura producția suficientă de alimente în contextul creșterii populației globale.

6.2. adaptarea la schimbările climatice - identificarea soluțiilor pentru a gestiona impactul schimbărilor climatice asupra agriculturii și pentru a dezvolta culturi, rase și hibrizi rezistente la condiții climatice variabile;

6.3. eficiența în utilizarea resurselor - identificarea modalităților de a utiliza eficient resursele precum apă, sol, furaje, aditivi și inputuri agricole;

6.4. protecția resurselor de sol și ape - utilizarea durabilă, sporirea potențialului de producere a solurilor si optimizarea nutriției a plantelor agricole;

6.5. sustenabilitatea – cercetarea științifică și implementarea practicilor agroalimentare durabile prietenoase mediului, inclusiv bioconversia deșeurilor agroalimentare și utilizarea rațională a produselor obținute.

6.6. sănătatea plantelor, animalelor, acvacultură – identificarea, prevenirea și combaterea bolilor și dăunătorilor;

6.7. dezvoltarea fondului genetic - gestionarea și menținerea resurselor genetice horticole șianimaliere în condiții de adaptare și reziliență climatică.

6.8. inovare tehnologică - promovarea tehnologiilor agroalimentare inovative, precum tehnologii informaționale, inteligența artificială și biotehnologia;

6.9. transferul de tehnologie - dezvoltarea unor mecanisme eficiente pentru transferul rapid de tehnologii și cunoștințe din domeniul cercetării agricole către fermieri și practicanții din domeniu.

6.10. efectuează testarea soiurilor noi de plante;

6.11. participă, de comun cu Agenția Națională pentru Siguranța Alimentelor, la sesiunile Uniunii Internaţionale pentru Protecţia Noilor Soiuri de Plante, precum şi în alte organizaţii internaţionale şi interguvernamentale pentru protecţia soiurilor de plante, întreţine cu ele relaţii de cooperare bilaterale şi multilaterale.

**7.** Institutul are următoarele funcții:

7.1. Zootehnie și a medicină veterinară.

7.1.1. ameliorarea genetică a animalelor – dezvoltarea, adaptarea și îmbunătățirea raselor, crearea hibrizilor cu o productivitate, rezistență la boli și adaptabilitate sporită la diverse condiții de mediu și tehnologii

7.1.2. nutriție și hrănire animală – cercetarea științifică, dezvoltarea și diversificarea surselor furajere și rațiilor nutritive pentru animale..

7.1.3. reproducție asistată - investigarea și dezvoltarea de tehnici și metode pentru a îmbunătăți eficiența reproducției animalelor și a gestiona problemele de fertilitate;

7.1.4. controlul bolilor animale – studiul bolilor și implementarea de măsuri de prevenire și control al bolilor care afectează animalele, inclusiv dezvoltarea de vaccinuri, medicamente de uz veterinar și protocoale terapeutice eficiente;

7.1.5. managementul sănătății animalelor - dezvoltarea practicilor de gestionare pentru a asigura starea de sănătate și bunăstarea animalelor în unitățile de producție;

7.1.6. monitorizarea situației epidemiologice – studii și analiza răspândirii bolilor la animale., inclusiv identificarea factorilor de risc și dezvoltarea de strategii pentru control;

7.1.7 adaptarea la schimbările climatice - investigarea impactului schimbărilor climatice asupra animalelor și dezvoltarea de strategii pentru adaptarea acestora la noile condiții și tehnologii;

7.1.8. bunăstarea animalelor - studierea aspectelor legate de comportamentul, mediul și condițiile de întreținere a animalelor.

7.1.9. dezvoltarea managementului tehnologic - adaptarea și implementarea de tehnologii inovatoare pentru monitorizarea și gestionarea eficientă a producerii agricole inclusiv sistemele de management la distanță și dispozitivele inteligente;

7.1.10. controlul performanței animalelor – monitorizarea și evaluarea a productivității animalelor, inclusiv a ratei de creștere, eficienței alimentare și producției de lapte, carne, pește.

7.2. Horticultură.

7.2.1. ameliorarea plantelor horticole – cercetarea științifică și dezvoltarea de soiuri noi și clone, inclusiv asanate și îmbunătățite de plante horticole, cu accent pe rezistența la boli, producția ridicată și adaptabilitatea la condițiile locale;

7.2.2. tehnologii de cultivare - investigarea și implementarea de tehnologii inovatoare pentru cultivarea plantelor horticole, cum ar fi tehnici de irigare eficiente, agrotehnica, sisteme de protecție a plantelor și practici de management durabil;

7.2.3. sisteme de producție în spații protejate - dezvoltarea și optimizarea sistemelor de producție în sere sau solarii, inclusiv controlul mediului și utilizarea eficientă a resurselor;

7.2.4. managementul dăunătorilor și al bolilor - identificarea și implementarea metode de control eficiente și sustenabile pentru dăunători și boli;

7.2.5. biotehnologii horticole - utilizarea tehnicilor de biotehnologie pentru a îmbunătăți caracteristicile plantelor(rezistența la stres, calitatea fructelor și perioada de conservare, etc);

7.2.6. adaptarea la schimbările climatice - studierea impactului schimbărilor climatice asupra horticulturii și dezvoltarea de strategii pentru adaptarea plantelor și practicilor agricole la noile condiții;

7.2.7. menținerea fondului genetic.

7.3. Industria alimentară.

7.3.1. dezvoltarea de produse alimentare noi – cercetarea științifică și dezvoltarea de produse alimentare noi, inovații în formulare și tehnologii de producție;

7.3.2. controlul calității - implementarea de proceduri și tehnologii pentru controlul calității în toate etapele de producție, asigurând siguranța alimentară în conformitate cu standardele reglementate și legislația în vigoare;

7.3.3. optimizarea proceselor de producție - cercetarea științifică pentru a îmbunătăți eficiența și sustenabilitatea proceselor de producție, reducând deșeurile și consumul de resurse;

7.3.4. analiza nutrițională și calitativă - studiul compoziției nutriționale și a caracteristicilor organoleptice ale alimentelor pentru a asigura informații privind calitatea produselor alimentare, conform cerințelor în vigoare ;

7.3.5. inovare în ambalare - identificarea și dezvoltarea de soluții inovatoare de ambalare pentru a prelungi durata de valabilitate a produselor alimentare și pentru a reduce impactul asupra mediului.

7.3.6. tehnologii de procesare - implementarea de tehnologii care să optimizeze conservarea nutrienților și să asigure siguranța alimentară;

7.4. Vinificație.

7.4.1. cercetarea științifică a proceselor de vinificație - studiul impactului diferitor procedee tehnologice de fabricare a vinului asupra parametrilor de calitate și organoleptice produsului finit;

7.4.2. tehnologii inovative în enologie - dezvoltarea și implementarea de tehnologii avansate și inovatoare pentru îmbunătățirea proceselor biochimice a vinului;

7.4.3. controlul calității vinurilor - implementarea procedurilor și tehnologiilor pentru a asigura controlul riguros al calității vinurilor în corespundere cu legislația și dezvoltarea metodelor de control contra produselor falsificate;

7.4.4. elaborarea produselor noi- - investigarea și evaluarea diferitelor soiuri de struguri pentru elaborarea tehnologiilor de producere a vinurilor din soiuri noi și autohtone;

7.4.5. adaptare la schimbările climatice - investigarea impactului schimbărilor climatice asupra viticulturii și vinificației și dezvoltarea de strategii pentru adaptarea la noile condiții;

7.4.6. promovarea sustenabilității - integrarea practicilor și tehnologiilor sustenabile în procesul de producție a vinului pentru a minimiza impactul asupra mediului.

7.5. Pedologie și agrochimie.

7.5.1. evaluarea bonității terenurilor agricole – cercetarea științifică a proprietăților fizico-chimice a solurilor pentru determinarea fertilității lor;

7.5.2. protecția antierozională a solului – diminuarea impactului factorilor de degradare a solului, sporirea fertilității, elaborarea și implementarea tehnologiilor noi prietenoase mediului;

7.5.3. management agrochimic – dezvoltarea de practici și monitorizare a asigurării solului și plantelor cu elemente nutritive și elaborarea sistemelor noi de fertilizare;

7.5.4. managementul calității solului- dezvoltarea practicilor și strategiilor performante de optimizare a inputurilor în producerea agricolă, minimizând pierderile și maximizând eficiența;

7.5.5. sechestrarea circuitului carbonului în solurile agricole - folosirea îngrășămintelor organice, respectarea asolamentelor și determinarea impactului asupra productivității și mediului, în condițiile rezilienței climaterice;

7.5.6. pretabilitatea solurilor la calitatea apelor pentru irigație - studiul impactului calității apei asupra solului și dezvoltarea de tehnologii pentru gestionarea optimă;

7.5.7. monitoring și managementul biotei solului – evaluarea diversității biotei solurilor, elaborarea metodelor de protecție a biodiversității lor în practica agricolă;.

7.5.8. studiul impactului schimbărilor climatice asupra solurilor - investigarea modului în care schimbările climatice pot influența calitatea și fertilitatea solurilor;

7.5.9. recomandări pentru îmbunătățirea calității solurilor agricole - furnizarea de recomandări și ghiduri pentru agricultori privind practicile optime a gestionării solului în funcție de caracteristicile specifice pe diferite tipuri de teren.

7.6. Produse ecologice:

7.6.1. ameliorarea materialului de reproducere a plantelor și a animalelor ecologice - cercetarea științifică și dezvoltarea de soiuri și rase adaptate la practicile sistemelor de agricultură ecologică, cu rezistență la boli și dăunători, precum și adaptate la diverse condiții pedoclimaterice locale;

7.6.2. tehnologii și practici de producție ecologică - identificarea și implementarea de tehnologii inovatoare pentru agricultura ecologică, inclusiv practici de management a culturilor și solului, tehnici de adaptare la condiții de secetă și metode alternative de control al organismelor dăunătoare;

7.6.3. diversificarea landșafturilor agricole – cercetarea științifică și implementarea celor mai potrivite modele de transformare a terenurilor agricole și diversificare a landșaftului, inclusiv prin crearea sistemelor agroforestiere complexe;

7.6.4. procesarea alimentelor ecologice - studierea și dezvoltarea de tehnologii de procesare care respectă standardele privind producția ecologică, asigurând calitatea și integritatea ingredientelor la toate etapele;

7.6.5. măsuri preventive și de precauție în producția ecologică – identificarea și promovarea celor mai efective măsuri preventive și de precauție pentru a evita contaminarea cu produse sau substanțe neautorizate pentru utilizare în producția ecologică, la fiecare etapă a producției, pregătirii și distribuției;

7.6.6. investigarea impactului social - studierea impactului practicilor de producție ecologică asupra comunităților locale și a aspectelor sociale ale industriei;

7.6.7. promovarea consumului autohton de produse ecologice - dezvoltarea modelelor de lanțuri valorice consolidate prin integrarea unităților de producere cu unități de procesare și comercializare locale, întru promovarea colaborării între producătorii ecologici, procesatorii și distribuitorii pentru a asigura un lanț de aprovizionare scurt, eficient și etic;

7.6.7. dezvoltarea de produse inovatoare – identificare și dezvoltarea de produse alimentare, cosmetice și alte articole care îndeplinesc standardele ecologice și răspund cerințelor consumatorilor interesați de sustenabilitate.

7.7. Științe digitale, date și tehnologi în agricultură:

7.7.1. cercetare și dezvoltare - realizarea de studii și proiecte pentru a identifica noi tehnologii și metode digitale aplicabile în agricultură și medicină veterinară;

7.7.2. implementarea tehnologiilor digitale - integrarea soluțiilor digitale în practicile agricole și a medicinei veterinare;

7.7.3. colectarea, stocarea și analiza datelor – dezvoltarea și aplicare tehnologiilor pentru colectarea și analiza datelor din agricultură și medicină veterinară;,

7.7.4. dezvoltarea de sisteme de suport decizional - crearea unor sisteme informatice care să asiste fermierii în luarea deciziilor bazate pe date precise și relevante;

7.7.5. cooperare cu sectorul privat - dezvoltarea de parteneriate și colaborări cu companii din sectorul privat pentru a transfera tehnologii și inovații digitale în practicile agricole și a medicinii veterinare .

7.8. Transferul tehnologic, inovații, cunoștințe și consultanță.

7.8.1. transferul de tehnologie - diseminarea și implementarea rezultatelor cercetărilor și a tehnologiilor noi către fermieri;

7.8.2. formarea competențelor - organizarea de cursuri, seminare, workshop-uri și evenimente de instruire;

7.8.3. servicii de consultanță personalizată - furnizarea de servicii de consultanță adaptate nevoilor specifice ale fermierilor;

7.8.4. pilotarea și demonstrații de teren - realizarea de proiecte pilot și demonstrații practice în teren a noilor tehnologii și metode inovative agricole;

7.8.5. inovare și dezvoltare de soluții specifice - cercetarea și dezvoltarea de soluții inovatoare adaptate la condițiile locale și nevoile agricole specifice regiunii;

7.8.6. transferul de bune practici agricole - promovarea și facilitarea adopției de către fermieri a bunelor practici agricole, inclusiv gestionarea fermelor, solului, irigații eficiente și utilizarea responsabilă a fertilizanților și pesticidelor;

7.8.7. încurajarea colaborării - facilitarea cooperării între fermieri, cercetători și alte părți interesate în schimbul eficient de informații și experiență;

7.8.8. acces la resurse financiare - furnizarea de informații și asistență fermierilor pentru a accesa resurse financiare, subvenții și credite care să îi sprijine în adoptarea de bunele practici;

7.8.9. promovarea durabilității - încurajarea fermierilor să adopte practici agricole durabile și să participe la programe care să sprijine gestionarea resurselor naturale și protejarea mediului;

7.8.10. adaptarea la schimbările climatice - cercetarea și oferirea de soluții pentru adaptarea la schimbările climatice și gestionarea riscurilor asociate.

**8.** Pentru realizarea funcțiilor sale, Institutul este în drept să:

8.1. încheie acte juridice cu persoane fizice sau juridice;

8.2. dețină în gestiune bunuri proprietate publică;

8.3. angajeze cercetători științifici și personal de specialitate și deservire tehnică;

8.4. participe la concursuri naționale sau internaționale de proiecte de cercetare și inovare;

8.5. organizeze și să participe la conferințe, seminare sau alte evenimente științifice;

8.6. obțină acces la resursele de informații științifico-tehnologice;

8.7. creeze baze de date tehnico-ştiinţifice;

8.8. presteze servicii și să comercializeze rezultatele activității de cercetare și economice;

8.9. publice rezultatele cercetărilor efectuate;

8.10. gestioneze drepturile de proprietate intelectuală deținute, cu acordul fondatorului;

8.11. să stabilească forme de stimulare a cercetătorilor științifici în conformitate cu legislația;

8.12. creeze consorții în domeniul cercetării și inovării.

**9**. Pentru îndeplinirea obiectivelor ce reies din misiunea asumată, structura organizatorică a Institutului poate cuprinde: centre, departamente, direcții, secții, laboratoare, alte subdiviziuni în funcție de specificul activității departamentelor.

**Capitolul III**

**ORGANELE DE CONDUCERE,**

**CONSULTATIVE ȘI CENTRELE INSTITUTULUI**

**Secțiunea 1. Organele de conduce și consultatele**

**10.** Organele de conducere ale Institutului sunt:

10.1. directorul;

10.2. consiliul administrativ;

10.3. consiliul științific.

**11.** Directorul Institutului este selectat prin concurs, organizat și desfășurat în conformitate cu un Regulament aprobat de către fondator.

**12.** Directorul Institutului este numit și eliberat din funcție de către fondator. Raporturile juridice dintre director și fondator se stabilesc în contractul individual de muncă.

**13.** Mandatul directorului este de 4 ani.

**14.** Directorul Institutului are următoarele atribuții:

14.1. realizează managementul Institutului și asigură îndeplinirea obiectivelor atribuite Institutului;

14.2. reprezintă Institutul în relațiile cu autoritățile publice, instituțiile publice, persoanele fizice şi juridice de drept public sau privat;

14.3. negociază, încheie sau inițiază rezoluțiunea, în numele Institutului, contractelor civile sau administrative;

14.4. încheie, modifică, suspendă sau încetează contracte individuale sau colective de muncă cu personalul Institutului;

14.5. coordonează cu fondatorul temele proiectelor de cercetare și inovare ce urmează a fi implementate de către Institut;

14.6. exercită controlul executării obligațiilor asumate în cadrul proiectelor de cercetare și inovare implementate de către Institutul;

14.7. elaborează și propune spre coordonare Consiliului administrativ schema de încadrare ale Institutului;

14.8. aprobă regulamentele subdiviziunilor structurale ale Institutului;

14.9. asigură transparența activităţii Institutului prin publicarea pe pagina web oficială a informațiilor şi a rapoartelor de interes public;

14.10 asigură efectuarea auditului intern.

**15.** Directorul deține dreptul la prima semnătură pe toate actele Institutului și poartă răspundere personală pentru realizarea misiunii, îndeplinirea funcțiilor Institutului, administrarea bugetului, a patrimoniului Institutului și a bunurilor aflate în gestiune.

**16.** Directorul este asistat de 3 directori adjuncți, care sunt selectați prin concurs organizat și desfășurat în conformitate cu un Regulament aprobat de către Director În lipsa directorului, directorul adjunct desemnat prin ordin, va exercita sarcinile, atribuțiile și obligațiile de funcție stabilite de către acesta.

**17.** Directorul adjunct are următoarele atribuții principale:

17.1. îndeplinește atribuțiile directorului în absența acestuia;

17.2. asistă directorul în organizarea activității științifice și economice;

17.3. organizează realizarea programelor de activitate științifică sau economică a Institutului;

17.4. efectuează controlul realizării planurilor anuale a activităților de cercetare – dezvoltare;

17.5. coordonează direcțiile principale ale activității Institutului, planurile programelor Institutului, conferințe şi alte manifestări științifice;

17.6. coordonează propunerile privind stabilirea relațiilor de colaborare a Institutului cu instituțiile științifice şi cu savanții din țară și de peste hotare;

17.7. îndeplinește alte atribuții delegate de director.

**18.** Consiliul administrativ este organul de conducere administrativ al Institutului și este format din 5 membri, numiți pentru un mandat de 4 ani.

**19**. Componența nominală a Consiliului administrativ se aprobă prin ordin al fondatorului. Președintele consiliului este ales, prin vot secret, din rândul membrilor acestuia. .

**20.** Consiliului administrativ se constituie din personalul fondatorului.

**21**. Persoana propusă în calitate de candidat la funcția de membru al Consiliului administrativ îndeplinește următoarele condiții:

21.1. are studii superioare;

21.2. experiență de minimum 3 ani în cel puțin unul din următoarele domenii: management/administrare, drept, economie, finanțe, contabilitate, evaluare și management de risc, management de proiecte;

21.2. cunoaște limba română.

**22.** Nu poate fi desemnată în calitate de membru al Consiliului administrativ, persoana care:

22.1. se află în relații de rudenie, până la gradul doi, inclusiv, cu directorul sau directorii-adjuncți;

22.2. a exercitat, în ultimii 3 ani, funcții de conducere în cadrul Institutului;

22.3. este afiliată unei persoane juridice care se află în raporturi contractuale cu Institutul.

**23**. Membrii Consiliului administrativ nu sunt remunerați pentru exercitarea atribuțiilor în cadrul Consiliului.

**24.** Consiliul administrativ are următoarele atribuții:

24.1. aprobă strategia de dezvoltare economică a Institutului;

24.2. supraveghează activitatea Institutului;

24.3. aprobă planul anual de activitate, bugetul anual al Institutului și darea de seamă de executare a bugetului anual;

24.4. coordonează propunerea de creare a persoanelor juridice, a organizațiilor experimentale, tehnologice şi de inovare cu diverse forme de organizare şi finanțare;

24.5. aprobă Regulamentul de organizare și funcționare a Consiliului științific

24.6. aprobă, la propunerea Consiliului științific, structura internă a departamentelor Institutului.

**25.** Activitatea Consiliului administrativ se desfășoară în ședințe ordinare sau extraordinare, care au loc trimestrial.

**26.** Ședința Consiliului administrativ se consideră deliberativă dacă sunt prezenți cel puţin 3 membri.

**27.** Consiliul administrativ se poate convoca în ședințe extraordinare, la cererea majorității membrilor săi sau la cererea directorului Institutului.

**28.** Data, ordinea de zi şi materialele pentru ședință se remit membrilor Consiliului administrativ cu cel puțin 5 zile înainte de data ședinței ordinare şi cu cel puțin 2 zile înainte de data ședinței extraordinare.

**29.** Deciziile se adoptă prin vot deschis, cu majoritatea simplă a membrilor prezenți.

**30.** Dezbaterile în cadrul ședinței Consiliului administrativ şi deciziile adoptate se consemnează într-un proces-verbal.

**31.** Procesul-verbal este semnat de către președintele și secretarul Consiliului administrativ.

**32**. Lucrările de secretariat ale Consiliului administrativ sunt asigurate de către un angajat al Institutului, desemnat de către director.

**33.** Un exemplar al procesului-verbal se remite fondatorului.

**34.** Consiliul științific este un organ de conducere din cadrul Institutului, constituit din 7-11 membri, aleși de personalul științific al Institutului din rândurile cercetătorilor științifici cu titlu științific, pentru un termen de 4 ani, în conformitate cu Regulamentul de organizare și funcționare a Consiliului științific. Activitatea membrilor Consiliului științific nu este remunerată.

**35**. Consiliul științific are următoarele atribuții:

35.1. aprobă strategia de dezvoltare a activității de cercetare și inovare în domeniul de activitate și planurile de cercetare și inovare;

35.2. aprobă proiectul Regulamentului de organizare și funcționare a Consiliului științific și îl coordonează cu Consiliul administrativ;

35.3. propune structura internă a departamentelor Institutului

35.4. analizează și avizează realizarea lucrărilor de cercetare științifică;

35.5 coordonează programele de lucru și dările de seamă ale subdiviziunilor structurale ale Institutului;

35.6. aprobă programul anual de cercetare și inovare al Institutului;

35.7. coordonează activitățile de cooperare naționale și internaționale în domeniul cercetării și inovării;

35.8. coordonează stagiile de perfecționare în țară și în străinătate;

35.9. înaintează directorului spre aprobare proiectele de cercetare științifică, precum și raportul de realizare a acestora;

35.10. organizează și monitorizează desfășurarea concursului de atestare și promovare a personalului științific;

35.11. aprobă rezultatele concursului de atestare și promovare a personalului științific;

35.12. aprobă temele tezelor de doctor/doctor habilitat, conducătorii și consultanții științifici ai acestora;

35.13. avizează candidaturile la acordarea distincțiilor de stat și a premiilor științifice;

35.14. avizează proiectele regulamentelor subdiviziunilor structurale ale Institutului;

35.15. coordonează modificările operate în planul de finanțare a proiectelor de cercetare și finanțare instituțională.

**36**. Directorul Institutului exercită calitatea de președinte al Consiliului științific.

**37.** Secretarul științific este numit prin concurs pe o perioadă de 4 ani și are următoarele atribuții:

37.1. asistă directorul adjunct pe probleme științifice în organizarea activităților de cercetare științifică;

37.2. efectuează evaluarea și controlul asupra îndeplinirii activităților din planurile de cercetare științifică;

37.3. elaborează și coordonează proiectele planurilor de activitate ale Consiliului ştiinţific al Institutului, asigură/coordonează realizarea lor şi a hotărârilor adoptate de Consiliul științific ;

37.4. participă la întocmirea planurilor de editare a rezultatelor cercetărilor științifice ale Institutului;

37.5. organizează pregătirea şi întocmirea materialelor pentru ședințele consiliului științific, ale comisiilor de atestare şi evaluare ale Institutului;

37.6. asigură prezentarea materialelor necesare pentru pregătirea documentelor la conferirea titlurilor științifice;

37.7. sistematizează informația și elaborează raportul anual de activitate științifică al Institutului;

37.8. efectuează lucrările de secretariat în domeniile cercetării și inovării și îndeplinește alte atribuții determinate sau delegate de directorul Institutului.

**Secțiunea 2. Centrele pentru implementare și producere**

**38.** Centrul implementare și producere în horticultură asigură conservarea durabilă, completarea, ameliorarea, protecția, reproducerea și utilizarea rațională a biodiversității fondului genetic pomicol, viticol, legumicol și bacifer.

**39.** Centrul implementare și producere în horticultură are următoarele atribuții:

39.1. reglementarea fondului genetic - asigurarea principiilor, mecanismului și modului de creare și gestionare a fondului genetic horticol;

39.2. conservarea biodiversității - asigurarea conservării biodiversității culturilor horticole în cadrul sectoarelor experimentale componente;

39.3. completarea fondului genetic - extinderea diversității genetice acumulate prin introducerea de material biologic din diferite surse;

39.4. implementarea tehnologiilor inovatoare - dezvoltarea și implementarea tehnologiilor moderne de asanare, multiplicare, conservare și agrotehnici recomandate de Departamentul Horticol;

39.5. evaluarea noilor soiurilor - testarea și evaluarea noilor soiuri de plante pentru adaptabilitatea lor la condițiile locale, rezistența la boli și dăunători, și calitățile lor agronomice;

39.6. crearea și menținerea loturilor demonstrative- implementarea strategiilor și tehnologiilor pentru optimizarea proceselor de producție în horticultură;

39.7. asigurarea calității produselor horticole - implementarea standardelor de calitate și procedurilor de control al calității pentru a asigura produsele horticole finale în conformitatea cu legislația în vigoare;

39.8. producerea și comercializarea de semințe și material săditor - producerea și comercializarea de semințe de înaltă calitate și material săditor horticol de categoria biologică „Prebază”, “Bază”, asigurând uniformitatea și calitatea plantelor horticole.

**40.** Centrul implementare și producere în vinificație promovează excelența în industria vinicolă prin testarea și implementarea tehnologiilor avansate, cu un accent deosebit pe inovație în procesul de vinificație, pentru a îmbunătăți calitatea vinurilor și eficiența proceselor de producție cu scopul de a furniza producătorilor instrumente și tehnologii esențiale pentru atingerea standardelor înalte în producția vinicolă.

**41.** Centrul implementare și producere în vinificație are următoarele atribuții:

41.1. producția de loturi experimentale de produse oenologice - supervizarea întregului proces de producție de vin, de la recoltare și fermentare până la maturare și îmbuteliere, pentru a asigura calitatea și consistența produselor finale;

41.2. gestionarea materiilor prime - achiziționarea și gestionarea materiilor prime necesare producției de vin, cum ar fi strugurii, drojdia și alte aditivi, ținând cont de standardele de calitate și legislația specifică;

41.3. controlul calității - implementarea procedurilor stricte de control al calității pentru a asigura că vinurile produse respectă standardele de calitate, gust și siguranță alimentară;

41.4. adoptarea tehnologiei în vinificație - evaluarea și implementarea noilor tehnologii care pot îmbunătăți eficiența proceselor;

41.5. conformitate - asigurarea conformității cu regulamentele legale;

41.6. asigură mentenanța echipamentelor – gestionează echipamentele specializate folosite în procesul de vinificație, garantând funcționarea corectă a acestora;

41.7. comercializează produse fabricate.

**42.** Centrul implementare în pedologie, realizează testarea și transferul inovațiilor, utilizarea tehnologiilor performante pentru protecția și conservarea resurselor de sol cu scopul dezvoltării durabile a agriculturii.

**43.** Centrul implementare în pedologie are următoarele atribuții.

43.1. analiza calității solului - efectuarea analizelor detaliate ale solului pentru a evalua compoziția chimică, fizică și biologică a acestuia, identificând resursele și constrângerile potențiale;

43.2. cartarea solului - realizarea studiului pedologic și prezentarea pe hărți detaliate ale tipurilor de sol într-o regiune, furnizând informații esențiale pentru planificarea agricolă și utilizarea terenurilor;

43.3. monitorizarea și gestionarea nutrienților în sol - realizarea studiului agrochimic pentru gestionarea optimă a nutrienților în sol, inclusiv recomandări pentru fertilizare și practici de îmbunătățire a fertilității solului;

43.4. conservarea solului - promovarea practicilor de conservare a calității solului pentru a preveni degradarea fizico - chimică, recomandarea practicilor de protecție a solului în zonele vulnerabile;

43.5. irigație și gestionarea apei în sol - dezvoltarea tehnologiilor eficiente pentru irigarea solurilor agricole, inclusiv a practicilor de folosire rațională a resurselor de apă;

43.6. protecția solului împotriva poluării - implementarea măsurilor pentru protejarea solului împotriva poluării chimice sau biologice, inclusiv monitorizarea calității solului în zonele sensibile;

43.7. recuperarea solurilor degradate - dezvoltarea măsurilor pentru recuperarea solurilor degradate, inclusiv prin implementarea practicilor fitoameliorative de reabilitare a solurilor.

**44.** Centrul reproducția animalelor, realizează conservarea resurselor genetice ale animalelor de reproducție, menținerea și gestionarea Băncii biotehnologice, bonitarea și reproducția efectivelor animalelor de fermă.

**45**. Centrul reproducția animalelor are următoarele atribuții:

45.1. selecția și ameliorarea genetică - implementarea programelor de ameliorare genetică;

45.2. asigurarea resurselor genetice - organizarea funcționării și dezvoltării Băncii biotehnologice de resurse genetice pentru reproducția animalelor;

45.3. reproducția asistată a animalelor - implementarea tehnologiilor inovatoare, cum ar fi însămânțarea artificială, fecundarea in vitro și tehnici de îmbunătățire a eficienței reproducerii.

45.4. producție de material genetoriu - producerea și gestionarea materialului genetic, inclusiv spermă, ovule și embrioni;

45.5. dirijarea ciclului reproductiv - implementarea programelor și protocoalelor de control, monitorizare și inducere a ciclului reproductiv al animalelor;

45.6. controlul calității materialului reproductiv - implementarea standardelor de control al calității materialului genetic.

**46.** Centrul testarea soiurilor de plante efectuează aprecierea conformității soiurilor de plante la condiţiile de brevetabilitate respective, testează soiurile la distinctivitate, uniformitate şi stabilitate (DUS) şi la valoarea lor culturală şi de utilizare (VCU).

**47.** Centrul testarea soiurilor de plante are următoarele atribuții:

47.1. efectuează testarea soiurilor de plante conform metodologiilor şi termenelor stabilite, în baza standardelor internaționale, în vederea:

47.1.1. aprecierii conformității lor cu condițiile de brevetabilitate, respectiv distinctivitate, uniformitate şi stabilitate;

47.1.2. aprecierii valorii lor culturale şi de utilizare;

47.2. ține:

47.2.1. Registrul de evidentă a soiurilor de plante înaintate pentru testare;

47.2.2. evidența persoanelor fizice și juridice responsabile de menținerea soiurilor;

47.3. elaborează metodologiile de examinare tehnică şi de prezentare a noilor soiuri în vederea admiterii în Catalogul soiurilor de plante şi utilizării lor, în conformitate cu reglementările naționale şi internaționale;

47.4. examinează soiurile pentru care se solicită admiterea în Catalogul soiurilor de plante;

47.5. verifică calitatea semințelor şi materialului săditor al soiurilor primite la testare;

47.6. verifică dacă soiul corespunde condițiilor prevăzute de actele normative și efectuează, în acest scop, examinarea tehnică a soiului; ;

47.7. propune Agenției Naționale pentru Siguranța Alimentelor de a include sau de a refuza includerea soiurilor noi în Catalogul soiurilor de plante;

47.8. prezintă Agenției de Stat pentru Proprietatea Intelectuală raportul de examinare tehnică şi, după caz, descrierea oficială precizată a soiului;

47.9. prestează servicii de testare a soiurilor;

47.10. aprobă forma și conținutul Raportului de examinare tehnică, precum și a Adeverinței pentru soi de plante;

47.11. eliberează Adeverinţe pentru soi de plante solicitanţilor cererilor de înregistrare a soiurilor în Catalog, în cazul demonstrării performanţei valorii agronomice a soiului respectiv comparativ cu soiurile deja înregistrate;

47.12. desfășoară activităţi de propagare a celor mai valoroase soiuri prin editarea broşurilor, foilor volante, afişelor, articolelor în presa periodică, prin interviuri la radio şi televiziune.

**Capitolul IV**

**FINANȚAREA ȘI PATRIMONIUL INSTITUTULUI**

**48.** Institutul dispune de un patrimoniu distinct de cel al Fondatorului.

**49**. Mijloacele financiare ale Institutului se utilizează în conformitate cu bugetul anual aprobat.

**50.** Finanțarea activității Institutului se efectuează în limitele alocațiilor aprobate în legea bugetară anuală, inclusiv din venituri colectate.

**51.** Bunurile Institutului sunt folosite de către acesta doar în scopurile prevăzute de prezentul Statut.

**52.** Institutul nu poate repartiza bunurile sale în interesele angajaților Institutului sau ale unei persoane particulare, atât în procesul de activitate al Institutului, cât şi la reorganizarea sau dizolvarea acestuia.

**53.** Institutul poate avea în gestiune bunuri proprietate publică a statului necesare pentru realizarea misiunii stabilite în prezentul Statut.

**54.** Institutul poate înstrăina, casa bunuri, cu acordul scris al fondatorului, în modul stabilit de actele normative.

**55.** Mijloacele financiare nevalorificate, precum şi soldurile de mijloace bănești din conturile trezoreriale ale Institutului se închid, cu excepția soldurilor proiectelor finanțate din surse externe.

**Capitolul V**

**EVIDENŢA CONTABILĂ ŞI RAPORTAREA**

**56.** Institutul ține evidența contabilă în baza Ordinului Ministerului Finanțelor nr. 216/2015 cu privire la aprobarea Planului de conturi contabile în sistemul bugetar şi a Normelor metodologice privind evidența contabilă și raportarea financiară în sistemul bugetar

**57.** Controlul asupra activității financiare a Institutului îl exercită Consiliul administrativ şi alte organe abilitate cu acest drept.

**58.** Activitatea Institutului este supusă auditului extern obligatoriu, realizat în conformitate cu prevederile actelor normative.

Anexa nr. 2

la Hotărârea Guvernului nr. 2024

**STRUCTURA**

Institutului Național de Cercetări Aplicative în Agricultură și Medicină Veterinară

1. Director
2. Director adjunct știință și inovare
3. Director adjunct implementare și producere
4. Director adjunct managementul instituțional
5. Consiliu administrativ
6. Consiliul științific
7. Secretar științific
8. Departamentul horticol
9. Departamentul industrie alimentară și vinificație

10. Departamentul pedologie și agrochimie

11. Departamentul resurse genetice animale și acvatice

12. Departamentul sănătatea animalelor,

13. Departamentul siguranța produselor alimentare

14. Departamentul produse ecologice și măsurile de adaptare la schimbările climatice

15. Direcția științe digitale, date și tehnologii

16. Departamentul transfer tehnologic, inovații, cunoștințe și consultanță

17. Departamentul finanțe și contabilitate

17.1. Direcția evidență contabilă

17.2. Direcția finanțe

18. Secția juridică și achiziții publice

19. Serviciul personal

20. Serviciul cancelarie

21. Serviciul securitate și sănătate în muncă

22. Direcția deservire și gospodărie

23. Centrul implementare și producere în vinificație

24. Centrul implementare și producere în horticultură

25. Centrul implementare în pedologie

26. Centrul testarea soiurilor de plante

27. Centrul reproducția animalelor

28. Revista științifică

Anexa nr. 3

la Hotărârea Guvernului nr. 2024

**ORGANIGRAMA**

**O imagine care conține text, captură de ecran, Font, număr

Descriere generată automat**

Anexa nr. 4

la Hotărârea Guvernului nr. 2024

**MODIFICĂRILE**

**ce se operează în unele hotărâri ale Guvernului**

1. Nomenclatorul serviciilor cu semnificație juridică în domeniul protecției obiectelor proprietății intelectuale, aprobat prin Hotărîrea Guvernului nr. 774/1997 (Monitorul Oficial al Republicii Moldova, 1997, nr. 57-58, art. 625), cu modificările ulterioare, se modifică după cum urmează:
   1. la poziția 68, cuvintele „Comisia de Stat a Republicii Moldova pentru Testarea Soiurilor de Plante” se substituie cu cuvintele „IP „Institutul Național de Cercetări Aplicative în Agricultură și Medicină Veterinară””;
   2. la pct. 1 din Note, textul „62-64 şi 68-71, care se efectuează la contul Comisiei de Stat a Republicii Moldova pentru Testarea Soiurilor de Plante” se substituie cu textul „62-64, 68 și 69 care se efectuează la contul IP „Institutul Național de Cercetări Aplicative în Agricultură și Medicină Veterinară, precum și a tarifelor stabilite la punctele 70 și 71, care se efectuează la contul Agenției Naționale pentru Siguranța Alimentelor””.
2. Regulamentul privind producerea și comercializarea materialului de înmulțire și plantare fructifer destinat producției de fructe, aprobat prin Hotărîrea Guvernului nr. 94/2004, (Monitorul Oficial al Republicii Moldova, 2024, nr. 108-110, art. 270), se modifică după cum urmează:
   1. la punctul 27, cuvintele „Comisia de Stat pentru Testarea Soiurilor de Plante (în continuare – *Comisia de stat*)” se substituie cu textul „IP „Institutul Național de Cercetări Aplicative în Agricultură și Medicină Veterinară” (în continuare – *instituția publică*)”;
   2. la punctul 157, cuvintele „Comisia de Stat” se substituie cu cuvintele „organismul oficial competent”;
   3. la punctul 162:
      1. alineatul întîi, cuvintele „Comisia de stat” se substituie cu cuvintele „organismul oficial competent”,
      2. alineatul doi, cuvintele „Comisiei de stat” se substituie cu cuvintele „organismului oficial competent”.
3. Poziția 110 din Lista entităților publice asigurate cu serviciile Sistemului de telecomunicații al autorităților administrației publice, aprobată prin Hotărîrea Guvernului nr. 840/2004 (Monitorul Oficial al Republicii Moldova, 2004, nr. 130, art. 1013), cu modificările ulterioare, va avea următorul cuprins:

„110. IP „Institutul Național de Cercetări Aplicative în Agricultură și Medicină Veterinară””;

1. Anexa nr.14 la Hotărârea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile (Monitorul Oficial al Republicii Moldova, 2005, 129-131, art. 1072), cu modificările ulterioare, se modifică, după cum urmează:
   1. pozițiile 24, 27, 28, 30, 31, 129, 130, 131 coloana a cincea, textul „Comisia de Stat pentru Încercarea Soiurilor de Plante (CSÎSP)” și „Institutul de Pedologie, Agrochimie şi Protecţie a Solului „Nicolae Dimo” (IPAPS)”, se substituie cu cuvintele ,,Instituția Publică Institutul Național de Cercetări Aplicative în Agricultură și Medicină Veterinară”.
   2. pozițiile 25, 26 se exclud.
2. La poziția 77 din Anexa nr. 2 la Hotărîrea Guvernului nr. 454/2008 cu privire la la optimizarea participării organelor centrale de specialitate ale administraţiei publice, precum şi a altor autorităţi administrative centrale la executarea angajamentelor asumate faţă de organizaţiile internaţionale (Monitorul Oficial al Republicii Moldova, 2008, art. 66-68, art. 434), cu modificările ulterioare, textul „Comisia de Stat pentru Testarea Soiurilor de Plante” se substituie cu textul „Agenția Națională pentru Siguranța Alimentelor”.
3. Regulamentul privind procedurile de depunere și examinare a cererii, de acordare și de menținere în vigoare a brevetului pentru soi de plantă, aprobat prin Hotărîrea Guvernului nr. 295/2009 (Monitorul Oficial al Republicii Moldova, 2009, nr. 80-81, art. 346), cu modificările ulterioare, se modifică după cum urmează:
   1. pe tot parcursul textului, cu excepția punctului 12 și 83, cuvintele „Comisia de Stat”, la orice formă gramaticală se substituie cu textul „Instituția Publică”, la forma gramaticală corespunzătoare;
   2. la punctul 12, textul „Comisia de Stat pentru Testarea Soiurilor de Plante (în continuare – Comisia de Stat)” se substituie cu textul „Agenția Națională pentru Siguranța Alimentelor (în continuare - *ANSA*)”;
   3. la punctul 83, cuvintele „Comisiei de Stat” se substituie cu textul „Instituției Publice Institutul Național de Cercetări Aplicative în Agricultură și Medicină Veterinară” (în continuare – *Instituția Publică*)”.
4. Hotărîrea Guvernului nr. 43/2013 pentru aprobarea Regulamentului privind testarea și admiterea soiurilor în Catalogul soiurilor de plante (Monitorul Oficial al Republicii Moldova, 2013, nr. 10-14, art.71), cu modificările ulterioare, se modifică după cum urmează:
   1. pe tot parcursul textului, cuvintele „Ministerul Agriculturii, Dezvoltării Regionale şi Mediului”, se substituie cu cuvintele „Ministerul Agriculturii și Industriei Alimentare”;
   2. în Regulamentul privind testarea și admiterea soiurilor în Catalogul soiurilor de plante:
      1. la punctul 3:
         1. subpunctul 1) din aliniatul întîi va avea următorul cuprins:

„1) Agenția Națională pentru Siguranța Alimentelor (în continuare – ANSA) – este organul care realizează politica statului privind utilizarea soiurilor de plante în producere și comercializare, în baza testării soiurilor de plante;”

alineatul doi va avea următorul cuprins:

„IP „Institutul Național de Cercetări Aplicative în Agricultură și Medicină Veterinară” (în continuare – *Instituția Publică*) este o organizație de drept public din domeniul cercetării și inovării împuternicită să:

a) testarea soirilor de plante pentru care se solicită admiterea în Catalogul soiurilor de plante sau pentru acordarea brevetului pentru soi de plante;

b) formulează, în baza rezultatelor testării soirilor de plante, propuneri către ANSA de a include sau de a refuza includerea soiurilor noi în Catalogul soirilor de plante;

c) ţine lista persoanelor fizice şi juridice locale şi străine responsabile de menţinerea soiurilor de plante;”

* + - 1. la alineatul trei, cuvintele „de către Comisia de Stat” se exclud;
      2. la alineatul patru, cuvintele „Comisia de Stat” se substituie cu acronimul „ANSA”;
    1. la punctul 4:
       1. alineatul unu, cuvintele „Comisia de Stat” se substituie cu cuvintele „Instituția Publică”;
       2. alineatul patru, cuvintele „Comisiei de Stat” se substituie cu cuvintele „Instituției Publice”;
    2. la punctul 8, cuvintele „Comisiei de Stat” se substituie cu cuvintele „Instituției Publice”;
    3. la punctul 9, cuvintele „a Comisiei de Stat” se exclud;
    4. la punctul 12, textul „Comisiei de Stat,” se substituie cu acronimul „ANSA”, iar cuvintele „Comisia de Stat” se substituie cu cuvintele „Instituția Publică”;
    5. la punctul 15, cuvintele „Comisia de Stat” se substituie cu cuvintele „Instituția Publică”;
    6. la punctul 22, cuvintele „Comisia de Stat” se substituie cu cuvintele „Instituția Publică”;
    7. la punctul 29 alineatul 4), cuvintele „hotărîrea Comisiei de Stat” se substituie cu cuvintele „decizia ANSA”, iar cuvintele „Comisia de Stat” se substituie cu cuvintele „Instituția Publică”;
    8. la punctul 31, cuvintele „Comisia de Stat” se substituie cu cuvintele „Instituția Publică”, iar cuvintele „Comisiei de Stat” se substituie cu cuvintele „Instituției Publice”;
    9. la punctul 33, cuvintele „Comisiei de Stat” se substituie cu acronimul „ANSA”;
    10. la punctul 34, alineatul 1) cuvintele „Comisia de Stat” se substituie cu cuvintele „Instituția Publică”;
    11. la punctul 35, cuvintele „Comisia de Stat” se substituie cu cuvintele „Instituția Publică”;
    12. la punctul 38, cuvintele „Comisia de Stat” se substituie cu cuvintele „Instituția Publică”, iar cuvintele „adoptă decizii” se substituie cu cuvintele „propune emiterea deciziei privind”;
    13. la punctul 41, cuvintele „Comisia de Stat” se substituie cu cuvintele „Instituția Publică”;
    14. la punctul 42, cuvintele „Comisiei de Stat” se substituie cu acronimul „ANSA”, iar cuvintele „vizate de cercetătorii experimentatori principali responsabili de generalizarea datelor şi semnate de vicepreşedintele pe ştiinţă a Comisiei de Stat” se substituie cu cuvintele „ale Instituției Publice”;
    15. la punctul 43, cuvintele „Comisia de Stat” se substituie cu acronimul „ANSA”;
    16. la punctul 44:
        1. alineatul întîi, cuvintele „Comisia de Stat” se substituie cu acronimul „ANSA”;
        2. alineatul doi, cuvintele „Comisia de Stat” se substituie cu cuvintele „Instituția Publică”;
    17. la punctul 46, cuvintele „Comisia de Stat” de substituie cu cuvintele „Instituția Publică”;
    18. la punctul 58, cuvintele „Comisiei de Stat” se substituie cu acronimul „ANSA”;
    19. punctul 60 va avea următorul cuprins:

„60. Pentru soiurile înaintate la testări oficiale şi aprobate pentru admitere, Instituția Publică ţine Registrul de evidenţă a soiurilor de plante înaintate pentru testare, care se păstrează la Instituția Publică şi se completează în ziua depunerii cererii. Registrul nominalizat conţine informaţia privind: cultura/soiul şi cifrul acestora, autorul/originatorul, data depunerii şi numărul cererii de înregistrare a soiului înaintat pentru testare, note. Acest Registru este instituit şi ţinut în conformitate cu [Legea nr.71/2007](https://weblex.md/item/view/id/ae717b9df92744dfd1b4f27d8ae38c19) cu privire la registre.”;

* + 1. se completează cu punctul 601 cu următorul cuprins:

„601. Catalogul soiurilor de plante al Republicii Moldova este aprobat şi înaintat pentru editare anual prin ordinul ANSA şi este publicat pe pagina web a ANSA.”

* + 1. la punctul 61, cuvintele „a Comisiei de Stat” se substituie cu cuvintele „a ANSA și Instituției Publice ”;
    2. în anexa nr. 1 la Regulament, cuvintele „Comisia de Stat pentru Testarea Soiurilor de Plante” se substituie cu cuvintele „Agenția Națională pentru Siguranța Alimentelor”;
    3. în anexa nr. 2 la Regulament, cuvintele „Comisia de Stat pentru Testarea Soiurilor de Plante” se substituie, în ambele cazuri, cu textul „IP „Institutul Național de Cercetări Aplicative în Agricultură și Medicină Veterinară””;
    4. în tot textul anexei nr. 3 la Regulament, cuvintele „Comisia de Stat pentru Testarea Soirilor de Plante”, la orice formă gramaticală, se substituie cu textul „IP „Institutul Național de Cercetări Aplicative în Agricultură și Medicină Veterinară””, la forma gramaticală corespunzătoare;

1. Anexa nr. 32 la Hotărârea Guvernului nr. 695/2017 cu privire la organizarea și funcționarea Ministerului Agriculturii și Industriei Alimentare (Monitorul Oficial al Republicii Moldova, 2017, nr. 322-328, art. 797), cu modificările ulterioare, se modifică după cum urmează:
   1. pozițiile „Comisia de Stat pentru Testarea Soiurilor de Plante”, „Instituţia Publică Institutul de Pedologie, Agrochimie şi Protecţie a Solului "Nicolae Dimo"”, ”Instituţia Publică Institutul Ştiinţifico-Practic de Horticultură şi Poziția Tehnologii Alimentare”, „Instituţia Publică Institutul Ştiinţifico-Practic de Biotehnologii în Zootehnie şi Medicină Veterinară”, „Instituţia Publică Centrul pentru Ameliorarea şi Reproducţia Animalelor”, , se exclud.
   2. se completează cu pozițiile „Instituția Publică Institutul Național de Cercetări Aplicative în Agricultură și Medicină Veterinară”.
2. La punctul 12 subpunctul 3) din Regulament privind crearea, menţinerea, dezvoltarea, gestionarea şi finanţarea fondului genetic de culturi agricole, aprobat prin Hotărîrea Guvernului nr. 480/2019, (Monitorul Oficial al Republicii Moldova, 2019, nr. 315-319, art. 705), cuvintele „Comisia de Stat pentru Testarea Soiurilor de Plante” se substituie cu textul „IP „Institutul Național de Cercetări Aplicative în Agricultură și Medicină Veterinară””.
3. Hotărîrea Guvernului nr. 730/2022 pentru aprobarea cerințelor privind admiterea şi comercializarea semințelor soiurilor locale/varietăților primitive şi agricole adaptate la condiţiile locale şi a soiurilor de legume care sunt amenințate de eroziunea genetică (Monitorul Oficial al Republicii Moldova, 2022, nr. 347-382, art. 888), se modifică după cum urmează:
   1. În anexa nr. 1:
      1. la punctul 3, textul „Comisia de Stat pentru Testarea Soiurilor de Plante (în continuare – CSTSP)” se substituie cu textul „Agenția Națională pentru Siguranța Alimentelor (în continuare – ANSA)”
      2. la punctul 12, acronimul „CSTSP” se substituie cu acronimul „ANSA”;
      3. la punctul 13, textul „Agenţia Naţională pentru Siguranţa Alimentelor (în continuare – ANSA)” se substituie cu acronimul „ANSA”;
      4. la punctul 19, acronimul „CSTSP” se substituie cu acronimul „ANSA”;
      5. la punctul 20, acronimul „CSTSP” se substituie cu acronimul „ANSA”, iar cuvintele „şi transmite ANSA o notificare în acest sens” se exclud;
      6. la punctul 27, acronimul „CSTSP” se exclude.
   2. în anexa nr. 2:
      1. la punctul 4, textul „Comisia de Stat pentru Testarea Soiurilor de Plante (în continuare – CSTSP)” se substituie cu textul „Agenția Națională pentru Siguranța Alimentelor (în continuare – ANSA)”;
      2. la punctul 6, acronimul „CSTSP” se substituie cu acronimul „ANSA”;
      3. la punctul 10, acronimul „CSTSP” se substituie cu acronimul „ANSA”;
      4. la punctul 11, acronimul „CSTSP”, în ambele cazuri se substituie cu acronimul „ANSA”;
      5. la punctul 12, textul „Agenţia Naţională pentru Siguranţa Alimentelor (în continuare –ANSA)” se substituie cu acronimul „ANSA”;
      6. la punctul 16, acronimul „CSTSP” se substituie cu acronimul „ANSA”;
      7. la punctul 17, acronimul „CSTSP” se substituie cu acronimul „ANSA”, iar cuvintele „şi transmite ANSA o notificare în acest sens” se exclud;
      8. la punctul 20, acronimul „CSTSP” se exclude;
      9. la punctul 28, acronimul „CSTSP” se substituie cu acronimul „ANSA”;
      10. la punctul 31, acronimul „CSTSP” se substituie cu acronimul „ANSA”;
      11. la punctul 35, acronimul „CSTSP” se substituie cu acronimul „ANSA”.
4. Regulamentul cu privire la organizarea și funcționarea Agenției Naționale pentru Siguranța Alimentelor, aprobat prin Hotărîrea Guvernului nr. 14/2023 (Monitorul Oficial al Republicii Moldova, 2023, nr. 10-12, art. 24) se modifică după cum urmează:
   1. punctul 6 se completează cu subpunctul 31) cu următorul cuprins:

„31) utilizării în producere sau comercializare a soiurilor de plante”

* 1. la punctul 7:
     1. subpunctul 3, după cuvîntul „normative” se completează cu cuvintele „sau individuale”;
     2. se completează cu subpunctul 8) cu următorul cuprins:

„8) înregistrarea soiurilor și ținerea Catalogului soiurilor de plante.”

Anexa nr. 5

la Hotărârea Guvernului nr. 2024

**LISTA**

**hotărîrilor Guvernului care se abrogă**

**1** Hotărîrea Guvernului nr. 773/2007 cu privire la Comisia de Stat pentru Testarea Soiurilor de Plante (Monitorul Oficial al Republicii Moldova, 2007, nr. 98-102, art.815), cu modificările ulterioare, se abrogă.

**2**. Hotărîrea Guvernului nr. 1283/2018 2018 cu privire la aprobarea Planului de acțiuni pentru restructurarea sistemului de cercetare și inovare, educație și extensiune rurală în domeniul agroalimentar (Monitorul Oficial al Republicii Moldova, 2019, nr. 30-37, art. 42) - se abrogă.